ПРИМЕР СТАТУТА

НОВООСНОВАНЕ ФОНДАЦИЈЕ

**/напомена: управни одбор доноси статут ако оснивачким актом није другачије утврђено/**

У складу са одредбама чланова 33. став 4. и 34. Закона о задужбинама и фондацијама („Службени гласник Републике Србије“ бр. 88/2010, 99/2011 – др. закон и 44/2018 – др. закон), управни одбор на првој седници одржаној дана /унети датум / у /унети место одржавања/ донео је

**СТАТУТ ФОНДАЦИЈЕ**

„/унети назив фондације на српском језику, ћириличним писмом/“

**Уводне одредбе**

**Члан 1.**

Фондација „/унети назив фондације на српском језику, ћириличним писмом/“ (у даљем тексту: Фондација) је недобитна, невладина организација, основана на /унети одређено или неодређено, у зависности од тога како је утврђено оснивачким актом/ време, ради доброчиног остваривања општекорисних циљева утврђених оснивачким актом.

Фондација има својство правног лица и за обавезе преузете у правном промету одговара целокупном својом имовином.

**Назив и седиште**

**Члан 2.**

Назив Фондације је „/унети назив Фондације на српском језику, ћириличним писмом; назив мора садржати реч „фондација“/ “.

/**напомена**: назив може садржати стране речи у изворном облику ако оне чине назив међународне организације чији је фондација члан или ако су уобичајене у српском језику или ако за њих нема одговарајуће речи у српском језику или ако су речи на мртвом језику/

Назив Фондације на /унети назив страног језика, нпр.: енглеском/ језику је „...“ /унети превод назива на страном језику/цима ако желите да га користите у правном промету и региструјете – /**није обавезно**/.

Скраћени назив је „....“/унети скраћени назив ако желите да га користите у правном промету и региструјете, на ћирилици; само ако се назив састоји од страних речи, те стране речи се уносе на латиници – **није обавезно**/.

**Члан 3.**

Седиште Фондације је у /навести место седишта које мора бити у Републици Србији, а адреса седишта се обавезно наводи у пријави оснивања/.

**Облик и садржај печата и знака**

/**напомена**: облик и садржај печата нису обавезни елементи статута (члан 4); облик и садржај знака су обавезни елементи статута само ако фондација има знак (члан 5)/

**Члан 4.**

Фондација има печат /одредити облик/ облика на којем је исписано: /**напомена**: уколико Фондација има печат, на њему обавезно мора бити уписан назив фондације и место седишта, а остали елементи, укључујући и знак на печату су по избору/.

**Члан 5.**

/**напомена**: само ако фондација има знак; водити рачуна о наслову поглавља/

Фондација има знак: /унети знак нпр. може бити отиснут – одштампан или описан односно на други начин одређен/.

**Циљеви и делатност**

/**напомена**: **циљеви морају бити идентични циљевима утврђеним оснивачким актом**. **Наведено у члановима 6. и 7. служи искључиво као пример** циљева и делатности/

**Члан 6.**

Циљеви Фондације су да допринесе конципирању и практичној имплементацији система образовања из области савремених финансијских тржишта и њима сродних тржишта некретнина и хипотекарних тржишта, који ће моћи да задовоље разноврсне друштвене, привредне и индивидуалне потребе Републике Србије и других земаља југоисточне Европе, као и промовисање и популаризација питања везаних за функционисање финансијских тржишта и информисање стручне, али и шире јавности о најновијим достигнућима у области финансијских и сродних тржишта, те допринос развоју теоријских и практичних знања из области финансијских и сродних тржишта уопште, као и знања специфично везаних за тржишта Србије и земаља југоисточне Европе, као и допринос развоју врхунске технологије применљиве у области финансијских и сродних тржишта у региону.

**Члан 7.**

Циљеве из члана 6. Фондација остварује кроз различите активности, а нарочито:

1. Прикупљањем, анализом и објављивањем светских искустава о стању и потребама за стручњацима из области савремених финансија;
2. Идентификовањем и подршком у оспособљавању, усавршавању и ангажовању домаћих стручњака с потенцијалом да постану носиоци развоја и промена у систему образовања из области савремених финансијских и сродних тржишта;
3. Истраживањима и разменом знања, као и учешћем у развоју и примени нових технологија у области финансијских и хипотекарних тржишта;
4. Организовањем стручних скупова, саветовања, семинара и других облика едукације у области савремених финансија;
5. 5.Објављивањем штампаних и електронских материјала, као и аудио и визуелних записа који су везани за област финансијских и сродних тржишта, у циљу упознавања стручне и шире јавности са током и резултатима деловања Фондације;
6. Успостављањем и ширењем контаката и сарадње са домаћим и страним стручњацима и институцијама које се баве сродном проблематиком у циљу повећања стручних ресурса, неопходних за утемељење свеобухватног система образовања из финансијских и сродних тржишта;
7. Иницијативама надлежним органима и институцијама за трансформацију система финансијског образовања у циљу праћења светских и европских трендова у тој области и
8. Сарадњом са државним и приватним институцијама, као и међународним организацијама и организацијама из региона југоисточне Европе у активностима усмереним на развој финансијског и сродних тржишта у Србији и земљама региона.

**Органи фондације**

**Члан 8.**

Органи Фондације су управни одбор, управитељ и надзорни одбор.

/**напомена**: обавезни органи фондације су само **управни одбор и управитељ**. Статутом се може утврдити да фондација има и друге органе, нпр. надзорни одбор, програмски савет и др. У том случају, статутом треба регулисати начин именовања и опозива чланова тих органа, трајање мандата и начин одлучивања и њихове надлежности. Овај модел садржи и надзорни одбор као орган који се најчешће појављује у фондацијама, али није обавезан/

/**напомена**: уместо назива “управни одбор“ и „управитељ“ могу се користити други називи/

**Управни одбор**

**Члан 9.**

Управни одбор управља Фондацијом.

Управни одбор има /унети број чланова/ члана. /**напомена**: законом је прописан минимални број чланова управног одбора (3), а статутом се може утврдити већи број; оснивач фондације може бити члан управног одбора/

**Члан 10.**

Надлежности управног одбора:

1. Именује и разрешава дужности управитеља /напомена: оснивачким актом се може утврдити да то ради оснивач, у ком случају се ова тачка не уноси у статут/;
2. Доноси статут и друге опште акте Фондације и њихове измене /напомена:статут доноси и његове измене врши, само ако оснивачким актом није утврђено да је то у надлежности оснивача; ко доноси друге опште акте се слободно уређује статутом/;
3. Доноси финансијски план и завршни рачун;
4. Одлучује о начину коришћења имовине Фондације;
5. Стара се о јавности рада;
6. Доноси пословник о свом раду;
7. Одлучује о приступању Фондацији физичких и/или правних лица, у својству суоснивача /напомена: ако оснивачким актом није искључена могућност приступања и ако статутом није утврђено да је то у надлежности оснивача/;
8. Одлучује о промени назива, седишта и знака /напомена: ако оснивачким актом или статутом није утврђено да одлуке о овим променама или неке од њих, нпр. промена назива, доноси оснивач/;
9. Одлучује о промени циљева /напомена: само ако је тако предвиђено оснивачким актом/;
10. Одлучује о статусним променама /напомена: само ако је тако предвиђено оснивачким актом/;
11. Одлучује о престанку Фондације и расподели преостале имовине /напомена: само у случају да оснивачким актом није предвиђено другачије/;
12. Обавља и друге послове у складу са законом, оснивачким актом и статутом. /напомена: приликом утврђивања надлежности управног одбора у статуту, обавезно проверити како су надлежности регулисане оснивачким актом. Поред наведених, могу се утврдити и друге надлежности/

**Члан 11.**

/напомена: може бити утврђено другачије/

Председник управног одбора сазива, утврђује дневни ред и председава седницама управног одбора.

У случају спречености председника, заменик председника или члан управног одбора којег одреди управни одбор сазива седнице управног одбора и врши друга овлашћења председника управног одбора.

Управни одбор доноси пуноважне одлуке већином гласова од укупног броја чланова управног одбора, осим у случајевима када је статутом предвиђена квалификована већина.

/напомена: статутом се може утврдити кворум за одржавање седница, као и другачији кворум за одлучивање; поред тога, могу бити утврђени поједини случајеви односно одлуке које управни одбор доноси квалификованом већином/

/напомена: статутом се може утврдити и начин сазивања седница и одлучивања у случају немогућности одржавања седница односно непостојања кворума утврђеног за одлучивање/

**Управитељ**

**Члан 12.**

Управитељ Фондације:

1. Заступа Фондацију и одговара за законитост њеног рада;
2. Води послове Фондације сагласно одлукама управног одбора;
3. Подноси управном одбору предлог финансијског плана и завршног рачуна;
4. Обавља и друге послове у складу са законом и статутом.

/напомена:поред наведених могу се утврдити и друге надлежности/

**Надзорни одбор**

**/напомена: само у статуту фондација које имају такав одбор; ово је само пример/**

**Члан 13.**

Надзорни одбор врши контролу финансијског пословања Фондације и наменског и рационалног коришћења средстава.

Надзорни одбор има /унети број/ чланова.

**Члан 14.**

О уоченим неправилностима надзорни одбор обавештава оснивача, управни одбор и управитеља без одлагања.

Надзорни одбор подноси годишњи извештај о наменском и рационалном коришћењу средстава оснивачу, управном одбору и управитељу, са предлозима за предузимање одговарајућих мера.

**Члан 15.**

Чланови надзорног одбора бирају председника одбора који сазива и председава седницама наџорног одбора.

Надзорни одбор доноси одлуке већином гласова укупног броја чланова.

Редовна седница надзорног одбора одржава се најмање једном у /унети број/ месеци, а по потреби се може сазвати ванредна седница.

**Начин именовања и опозива органа и трајање мандата**

/напомена: наведени су примери; може бити регулисано другачије/

**Члан 16.**

Председника и чланове управног одбора именује и опозива оснивач. /напомена: ако оснивачким актом и статутом није другачије утврђено/

**Члан 16. (алтернатива)**

Председника и чланове управног одбора, осим у првом сазиву, именује управни одбор најкасније /унети/ дана пре истека мандата члановима управног одбора. /напомена:може се предвидети квалификована већина/.

Члан управног одбора којем је истекао мандат не /по избору/ може бити поново биран за члана управног одбора.

Чланови управног одбора бирају председника који има овлашћења из члана 11. став 1. статута. /напомена: статутом се може искључити или ограничити реизбор – нпр. 2 мандата/

**Члан 17.**

Мандат чланова управног одбора траје /унети број/ године.

**Члан 18.**

**/напомена: само ако се користи варијанта из члана 16. (алтернатива)/**

Члана управног одбора опозива управни одбор, двотрећинском већином гласова /напомена: може се предвидети и друга већина/, с тим што лице о чијем се опозиву гласа нема право гласа о тој одлуци.

Предлог за опозив члана управног одбора може дати било који члан управног одбора или управитељ и тај предлог се доставља свим члановима управног одбора најмање /унети/ дана пре одржавања седнице на којој се одлучује о опозиву.

**Члан 19.**

Управитеља Фондације именује и разрешава управни одбор, на предлог /унети број/ чланова управног одбора.

Мандат управитеља траје /унети број/ године.

Управни одбор разрешава управитеља, нарочито из следећих разлога:

1. Ако у обављању својих дужности, не поступа савесно, са пажњом доброг домаћина;
2. Ако приликом доношења одлука које се односе на обављање привредне делатности које обавља Фондација, не поступа са пажњом доброг привредника
3. Ако користи имовину Фондације у личном интересу;
4. Ако својим поступањем нанесе штету Фондацији.

/напомена: могу се предвидети и други разлози за разрешење, а могу бити и изостављени/

**Члан 19. (алтернатива)**

Управитеља Фондације именује и разрешава оснивач.

Мандат управитеља траје /унети број/ године.

**Члан 20.**

/напомена: ако фондација има надзорни одбор/

Чланове надзорног одбора именује и опозива оснивач.

Надзорни одбор има /унети број/ члана.

Мандат чланова надзорног одбора траје /унети број/ године, с могућношћу поновног избора.

**Члан 21.**

Чланство у управном одбору и надзорном одбору /напомена: ако постоји наџорни одбор/ престаје:

* + Истеком мандата;
  + Опозивом;
  + Оставком;
  + Губитком пословне способности и
  + Смрћу.

**Члан 22.**

/напомена: наведено је пример; може се другачије регулисати/

Члан управног одбора, надзорног одбора и управитељ могу дати оставку у свако доба, писаним обавештењем управном одбору и/или оснивачу. Оставка производи дејство од дана назначеног у њој, али у сваком случају у року не краћем од 10 (десет) дана од момента њеног пријема од стране управног одбора и/или оснивача.

**Члан 23.**

У случају престанка својства члана управног одбора или управитеља: оставком, смрћу, губитком пословне способности и разрешењем, односно опозивом пре истека мандата, то место ће бити попуњено на начин предвиђен за именовање лица којем је престало чланство односно дужност из наведених разлога.

Мандат тако именованог лица траје до истека мандата лица уместо којег је именован.

**Начин стицања имовине и коришћења средстава**

**Члан 24.**

Фондација може стицати имовину од добровољних прилога, поклона, донација, финансијских субвенција, заоставштина, камата на улоге, закупнине, ауторских права, дивиденди и других прихода остварених на законом дозвољени начин.

**Члан 25.**

/напомена: одредбу чл. 25. унети у статут само ако се одлучите да обављате привредну делатност/

Фондација стиче приходе и непосредним обављањем привредне делатности, и то /напомена: навести само једну привредну делатност у складу са Уредбом о класификацији делатности („Службени гласник РС“ бр. 54/2010), са шифром делатности и описом делатности; пример: 58.14 – Издавање часописа и периодичних издања. Ако фондација намерава да обавља још неке привредне делатности, њих дати описно без шифре/

Фондација ће привредну делатност обављати као споредну делатност и искључиво у вези са циљевима ради чијег остваривања је основана.

**Члан 26.**

Имовина Фондације користи се искључиво за остваривање циљева утврђених актом о оснивању и статутом.

Имовина Фондације не може се делити оснивачима, члановима органа управљања, запосленима или са њима повезаним лицима.

Одредба става 2. овог члана не односи се на давање примерених награда и накнада оправданих трошкова насталих у вези са остваривањем циљева Фондације (путни трошкови, дневнице и др.), уговорене теретне обавезе и исплату зарада запосленима.

**Јавност рада**

**Члан 27.**

Рад Фондације је јаван.

Јавност рада Фондације обезбеђује се објављивањем годишњег извештаја о раду путем интернета, публикације, саопштењима за јавност или на други погодан начин.

О јавности рада Фондације стара се управни одбор.

**Начин приступања у својству суоснивача**

/напомена: приступање фондацији у својству суоснивача је слободно ако није искључено оснивачким актом и само у том случају је потребно регулисати ово питање статутом. Напомињемо да оснивач може на други начин обезбедити утицај на евентуално приступање, нпр. уговором који он закључује са лицем које приступа или путем управљачких права – чланство у управном одбору или условљавањем такве одлуке његовим пристанком и сл. Дајемо неке примере како то може бити регулисано статутом/

**Члан 28.**

Фондацији може приступити физичко или правно лице, у својству суоснивача, уговором о приступању закљученим између оснивача и лица које приступа. Потписи на уговору о приступању морају бити оверени у складу са законом.

**Члан 28. (алтернатива)**

Одлуку о приступању физичких или правних лица Фондацији, у својству суоснивача, доноси управни одбор /унети по избору квалификовану већину/ већином.

Уговор о приступању закључују управитељ, на основу одлуке управног одбора, и лице које приступа Фондацији у својству суоснивача. Потписи на уговору о приступању морају бити оверени у складу са законом.

**Члан 29.**

Уговор о приступању доставља се органу надлежном за послове уписа и вођење регистра, ради уписа података о лицу које је приступило у својству суоснивача у Регистар.

**Начин одлучивања о статусним променама, промени правне форме и престанку рада**

/напомена: о статусним променама фондације одлучује оснивач ОСИМ ако је оснивачким актом утврђено да о томе одлучује управни одбор. О престанку фондације и расподели преостале имовине одлучује управни одбор ОСИМ ако оснивачким актом није предвиђено другачије/

/напомена: могући су и другачији начини комбиновања/

**Члан 30.**

О статусним променама, промени правне форме и престанку рада Фондације одлуку доноси оснивач.

/напомена: при избору овог модела, потребно је предвидети ко и на који начин доноси одлуку у случају смрти оснивача физичког лица, односно престанка оснивача правног лица. Могуће је да се предвиди решење из члана 30. (алтернатива) за такав случај/

**Члан 30. (алтернатива)**

О статусним промена, промени правне форме и престанку рада Фондације одлуку доноси управни одбор. /напомена:може се предвидети квалификована већина за доношење ове одлуке/

**Начин расподеле имовине у случају престанка рада**

/напомена: статутом може бити утврђено ком лицу/ лицима и у ком обиму се распоређује преостала имовина у случају престанка рада. Ако то није утврђено, одлуку о расподели преостале имовине фондације доноси управни одбор осим ако другачије није одређено оснивачким актом или статутом. Наводимо 3 примера како ово питање може бити регулисано/

**Члан 31.**

У случају престанка рада Фондације, преостала имовина Фондације преноси се на /унети назив, ПИБ и матични број фондације или задужбине основане ради остваривања општекорисног циља или удружења – може и више њих, важно је да су основани ради остваривања истих или сличних општекорисних циљева/.

**Члан 31. (алтернатива)**

У случају престанка рада Фондације, одлуку о расподели имовине доноси /унети орган/, /унети квалификовану већину по избору/ већином.

**Члан 31. (алтернатива)**

У случају престанка рада Фондације, одлуку о расподели имовине доноси /унети лице – може бити оснивач или било које друго лице/.

**Члан 32.**

/напомена: овај члан није потребан ако је статутом одређено лице, односно лица којима се преноси преостала имовина у случају престанка/

Преостала имовина Фондације може се доделити само другој фондацији, задужбини основаној ради остваривања општекорисног циља или удружењу, основаним ради остваривања истих или сличних општекорисних циљева.

Преостала имовина може се доделити једном или се расподелити на више лица из става 1. овог члана.

**Члан 33.**

/напомена: овај члан није потребан ако је статутом одређено лице, односно лица којима се преноси преостала имовина у случају престанка/

У случају да орган /односно лице//напомена: изабрати само једно у зависности од тога ко доноси одлуку/ из члана 31. не донесе одлуку о расподели преостале имовине најкасније у року од /унети/ дана од доношења одлуке о престанку Фондације, одлуку о расподели имовине доноси надлежни орган јединице локалне самоуправе на чијој се територији налази седиште Фондације.

**Поступак измене статута и других општих аката**

**Члан 34.**

Измене статута врши /унети оснивач или управни одбор, у зависности од тога шта је утврђено оснивачким актом/. /напомена: исто мора бити регулисано у одредбама о надлежностима управног одбора/

**/напомена: наредна два члана су потребна само ако су измене статута у надлежности управног одбора; наведено је пример, може бити регулисано другачије/**

**Члан 35.**

Иницијативу за измене статута са предлогом измена може дати /унети број чланова или 1/3 и сл./ чланова управног одбора. Иницијатива се подноси председнику управног одбора. Председник управног одбора је дужан да најкасније у року од /унети/ дана од подношења иницијативе сазове управни одбор са дневним редом на којем је разматрање и одлучивање о иницијативи.

У случају да председник управног одбора у утврђеном року не сазове седницу, подносиоци иницијативе овлашћени су да у наредних /унети/ дана сазову седницу са предлогом измена статута на којој ће се разматрати њихова иницијатива. Тако сазваној седници председава лице које је поднело иницијативу, односно једно од тих лица, које она изаберу.

**Члан 36.**

Измене статута врше се двотрећинском већином /напомена: може бити проста већина или друга квалификована већина/ чланова управног одбора.

**Члан 37.**

/напомена: наведено је пример; може се утврдити другачије/

Друге опште акте Фондације доноси и њихове измене врши управни одбор.

Иницијативу за доношење и измене општих аката Фондације, осим статута, могу дати управитељ и било који члан управног одбора. Иницијатива за доношење акта са образложењем, односно иницијатива за измену акта са предлогом измена, подноси се председнику управног одбора. Председник управног одбора је дужан да најкасније у року од /унети/ дана од подношења иницијативе сазове управни одбор са дневним редом на којем је разматрање и одлучивање о иницијативи.

У случају да председник управног одбора у утврђеном року не сазове седницу, подносиоци иницијативе овлашћени су да у наредних /унети/ дана сазову седницу на којој ће се разматрати њихова иницијатива. Тако сазваној седници председава лице које је поднело иницијативу, односно једно од тих лица које она изаберу.

**Завршне одредбе**

**Члан 38.**

На сва питања која нису регулисана овим статутом, примењиваће се одредбе Закона о задужбинама и фондацијама.

**Члан 39.**

Овај статут ступа на снагу осмог дана од дана објављивања на огласној табли Фондације, а примењује се након уписа Фондације у надлежни регистар.

ЗА УПРАВНИ ОДБОР

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Председник Управног одбора